Njohja e Kosovës si shtet i pavarur



Në këtë faqe paraqiten reagimet ndërkombëtare pas shpalljes së pavarësisë së Kosovës.

Bashkimi Evropian deklaroi se njohja e Pavarësisë së Kosovës varet nga shtetet në veçanti, pra, shtetet do të vendosin individualisht rreth pranimit të Kosovës si shtet. Në këtë rast shumica e shteteve u deklaruan se janë të interesuara për njohjen e Republikës së Kosovës, por disa shtete si Rumania, Sllovakia, Spanja e Qiproja vendosën të mos e njohin Kosovën si shtet për një të ardhme të afërt.

Nga 5 shtetet, anëtare të përhershme të Këshillit të Sigurimit, SHBA, Britania e Madhe dhe Franca, njohën pavarësinë e Kosovës, ndërsa Rusia e kundërshton haptazi, dhe Kina qëndron në pozicion të paqartë, që më shumë ka gjasa se do të abstenojë.

Qeveria e Serbisë si reagim kundër shteteve që kanë njohur Republikën e Kosovës ka thirrur në konsultime ambasadorët e vet nga shtetet që e kanë njohur pavarësinë e Kosovës.

Fakte dhe statistika të njohjes së Republikës së Kosovës

 * Është njohur nga 45 (nga gjithsej 192) shtete anëtare të OKB-së, apo nga 23.44% e tyre.
 * Është njohur nga 3 (nga gjithsej 5) shtete anëtare të përhershme të KS të OKB-së, apo nga 60% e tyre.
 * Është njohur nga 5 (nga gjithsej 10) shtete anëtare të përkohshme të KS të OKB-së, apo nga 50% e tyre.
 * Është njohur nga 20 (nga gjithsej 27) shtete të Bashkimit Evropian, apo nga 74.07% e tyre.
 * Është njohur nga 21 (nga gjithsej 26) shtete të NATO-s, apo nga 80.77% e tyre.
 * Është njohur nga 31 (nga gjithsej 56) shtete të OSBE-s, apo nga 55.36% e tyre.
 * Është njohur nga 29 (nga gjithsej 47) shtete të Këshillit të Evropës, apo nga 61.7% e tyre.
 * Është njohur nga 6 (nga gjithsej 57) shtete të Konferencës Islamike, apo nga 10.53% e tyre.
 * Është njohur nga të gjitha vendet e G7.
 * Shtetet që e kanë njohur deri më tani Kosovën përbëjnë 69.8% të GDP-së botërore.

Shtetet që njohin Kosovën si shtet të pavarur
Radhitur sipas datës së njohjes së Republikës së Kosovës.

Shtetet që kundërshtojnë vendosmërisht njohjen e Republikës së Kosovës

 * 1) 🇷🇺 Rusia
 * 2) 🇷🇸 Serbia
 * 3) 🇸🇰 Sllovakia
 * 4) 🇦🇷 Argjentina
 * 5) 🇪🇸 Spanja
 * 6) 🇷🇴 Rumania
 * 7) 🇦🇿 Azerbajxhani
 * 8) 🇧🇦 Bosnja dhe Hercegovina
 * 9) 🇧🇾 Bjellorusia
 * 10) 🇨🇾 Qipro
 * 11) Gjeorgjia
 * 12) 🇰🇿 Kazakistani
 * 13) 🇲🇩 Moldavia
 * 14) 🇱🇰 Sri Lanka
 * 15) Vietnami

Lidhje të jashtme

 * http://kosovothanksyou.com/

الدول المعترفة بجمهورية كوسوفو International reaction to the 2008 Kosovo declaration of independence Liste des États ayant reconnu la république du Kosovo Koszovó függetlenségét elismerő országok listája Međunarodna reakcija na proglašenje neovisnosti Kosova Internationale reacties op de onafhankelijkheid van Kosovo Lista de países que reconhecem o Kosovo Международная реакция на провозглашение независимости Косово Међународна реакција на једнострано проглашење независности Косова и Метохије Omvärldens reaktioner på Kosovos självständighetsförklaring Kosova Cumhuriyeti'ni tanıdığını açıklayan ülkeler listesi